Пасля ўстанаўлення савецкай улады ў 1926 годзе ўтвораны Камарынскі раён, які ў 1962-м быў далучаны да Брагінскага раёна. У даваенны перыяд тут дзейнічалі дзве школы, хата-чытальня, бібліятэка, бальнічны ўчастак, ветпункт, аддзяленне спажывецкай кааперацыі, сельгаскрэдытнае прадпрыемства, маслазавод, кузня, друкарня, цагельна-ганчарны і сенапрэсавальны заводы, шавецкая і кравецкая майстэрні, будаўнічая арцель, пякарня, вятрак, конны млын, ваўначоска. Выходзіла раённая газета.